### OBAVIJEST SREDNJOŠKOLSKIM UČENICIMA

### Vlada RH je na 36. sjednici dana 19. kolovoza 2016. donijela Odluku o kriterijima i načinu financiranja troškova javnog prijevoza redovitih učenika srednjih škola u razdoblju rujan-prosinac 2016. godine.

Sredstva za sufinanciranje troškova međumjesnog javnog linijskog prijevoza redovitih učenika srednjih škola za razdoblje rujan - prosinac 2016. godine osigurana su u Državnom proračunu za 2016. godinu. Pravo na sufinanciranje 75 posto troškova međumjesnog javnog prijevoza, kao i u prethodnom razdoblju, ostvarivali bi učenici koji su u školskoj godini 2016./2017. upisali i redovito pohađaju srednju školu, koji kupuju mjesečnu učeničku kartu za autobus ili vlak, a kojima udaljenost od adrese prebivališta odnosno boravišta do adrese škole iznosi više od 5 kilometara. Učenicima koji su članovi kućanstva koje je korisnik zajamčene minimalne naknade ili pomoći za uzdržavanje, sukladno propisu kojim se uređuje područje socijalne skrbi financirat će se 100 posto cijene mjesečne učeničke karte.

Zadarska županija osigurala je sredstva u iznosu od 10% cijene učeničke karte za prijevoz učenika srednjih škola sa područja Zadarske županije u školskoj godini 2016./17. u razdoblju od rujna do prosinca.

Općina Starigrad osigurala je sredstva u iznosu od 15% cijene učeničke karte za prijevoz učenika srednjih škola sa područja Općine Starigrad za školsku godinu 2016./17. u razdoblju od rujna do prosinca.

Svim redovnim srednjoškolskim učenicima sa područja Općine Starigrad osiguran je besplatan prijevoz tj. sufinanciranje kupnje mjesečne učeničke karte u 100% iznosu.

Za izradu svoje mjesečne pokazne karte srednjoškolski učenici mogu se javiti ovlaštenom prijevozniku registriranom za obavljanje javnog linijskog prijevoz putnika „Liburniji“ d.o.o.

Prema dosadašnjoj praksi, učenici prilikom izrade pokazne karte moraju javnom prijevozniku priložiti fotografiju i potvrdu o redovitom upisu u srednju školu.

Za sve dodatne informacije možete se obratiti izravno općinskoj upravi na broj: 369-387